AIŠKINAMASIS RAŠTAS

Dėl Molėtų rajono savivaldybės strateginio planavimo organizavimo ir savivaldybės planavimo dokumentų įgyvendinimo stebėsenos tvarkos aprašo patvirtinimo

**1. Parengto tarybos sprendimo projekto tikslai ir uždaviniai**

Sprendimo tikslas – siekiant, kad savivaldybėje rengiamų strateginių dokumentų tvarka būtų sklandesnė ir jų rengimo procesas aiškesnis, yra siūloma patvirtinti naują strateginio planavimo organizavimo ir savivaldybės planavimo dokumentų įgyvendinimo stebėsenos tvarkos aprašą (toliau – tvarkos aprašas) ir pripažinti netekusiu galios 2017 m. liepos 27 d. sprendimo Nr. B1-154 „Dėl Molėtų rajono savivaldybės strateginio planavimo organizavimo tvarkos aprašo patvirtinimo“ 1 punktą.

**2. Šiuo metu esantis teisinis reglamentavimas**

Sprendimas parengtas vadovaujantisLietuvos Respublikos vietos savivaldos įstatymo 6 straipsnio 22 punktu, 103 straipsnio 5 dalimi, 16 straipsnio 2 dalies 41 punktu ir 18 straipsnio 1 dalimi, Lietuvos Respublikos Vyriausybės 2014 m. gruodžio 15 d. nutarimu Nr. 1435 „Dėl Strateginio planavimo savivaldybėse rekomendacijų patvirtinimo“.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – parengtas tvarkos aprašas padės užtikrinti aiškų, suprantamą ir sklandų strateginių dokumentų rengimą, darbo organizavimą.

Neigiamų pasekmių nenumatoma.

**4. Priemonės sprendimui įgyvendinti**

Administracijos direktoriasu įsakymas dėl strateginio planavimo koordinatoriaus paskyrimo.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Sprendimui įgyvendinti lėšų poreikis nenumatomas.

**6. Vykdytojai, įvykdymo terminai**

Sprendimas bus įgyvendinamas strateginio planavimo koordinatoriaus – strateginio planavimo ir investicijų skyriaus.

Įvykdymo terminas – nuolat.